**Tulevaisuus Lapissa – ”Homma jatkuu kohti mielenkiintoista ja sumuista tulevaisuutta”.**

Tulevaisuus nuorissa – minkälainen se tulevaisuus on? Pystyykö joku meistä kertomaan sen? Emme varmaan osaa kuvitella minkälaista on kahdenkymmeen vuoden päästä, jolloin nykyiset nuoret ovat elämänsä ruuhkavuosissa, vai olisiko digitalisaatio mennyt niin pitkälle eteenpäin, että nuorillamme olisikin vuosia ilman ruuhkaa!

Silloin kun minä olin nuorempi, 1972 olin erään firman palkanlaskija, on muuten sivumennen aika surkea ammattinimike, nimikkeen perustella palkanlaskija laskee palkkoja, eikö olisi meistä paljon mukavampaa jos hän vain nostaisi palkkoja. No niin Joensuussa -72 saimme ensimmäisen tietokoneen avuksi palkanlaskentaan. Kone oli metri kertaa metri kooltaan, se piti niin suurta meteliä, että sille piti olla oma huone, jossa se raksutti kun syötin sille laskukoneella tietoja viereisessä huoneessa. Tietokone tuotti reikänauhaa, joka kiidätettiin Joensuun lentokentälle, josta nauhat lennätettiin Helsinkiin tulkittavaksi ja paluulennolla tuli kauniisti niputetut palkkapussit, joihin sitten käsin laitoimme palkkarahat. Ja se oli modernia se!

Tai

Kun 80 luvun lopulla hankimme ensimmäisen ”kännykän ” painoi se useamman kilon, akku oli sijoitettu takakonttiin ja jos puhelimen halusi ottaa mukaansa piti sitä kantaa olalla isossa laukussa. Mutta oli se hienoa soittaa autosta!

Miten nyt, Meillä Lapin Kuntoutuksessa palvelutv:n välityksellä lähetetään yhteisöllistä kuntoutusta ympäri Suomea sotainvalidien koteihin, eilenkin meni lapin alueelle 10 kotiin ja Kaunialaan, Iisalmelle, Mikkeliin.

Digitalisaation eteneminen on hieno asia, sen eteenpäin viemiseksi, onneksi, tarvitsemme toisiamme, yhteistyötä, verkottumista. Toivoisin kuitenkin että kaiken tämän keskellä muistaisimme, että ihmisen ei ole hyvä olla yksin. ME tarvitsemme toisiamme, läheisyyttä. Tarvitsemme digitalisoituvan terveydenhuollon ja kuntoutuksen mukaan pehmeät arvot vaikkapa lampaiden ja halikoirien muodossa.

Meillä Lapin Kuntoutuksessa on ollut ilo saada joukkoomme nuoria opiskelijoita ja vasta valmistuneita ammattilaisia, jotka osaavat hyödyntää teknologiaa ihan eri tavalla kuin me vanhemmat. Teillä nuorilla on paljon opetettavaa meille vanhemmille digitalisaatiosta, mutta uskon että samalla tavalla meillä vanhemmilla on paljon opetettavaa teille työelämästä ja yhdessä tekemisestä.

Tämän aamun Lapin Kansassa oli haastateltu Pelkosenniemeläisiä. Kuvin perusteella ainoastaan nuorin vastaaja oli sitä mieltä että tulevaisuudessa varmaan Pelkosenniemellä on paljon teknologiaa. Siinä näkyy meidän sukupolvien välinen ero suhtautumisessa tulevaisuuteen.

Ja Lapin Kansaa lukiessa nousi mieleeni, että Pelkosenniemen digitalisoitumista odotellessa yksi satsaus tulevaisuuteen voisi olla ”pakkoruoiis pois ja tilalle pakkokiina”

Hyvää Tulevaisuus Lapissa päivää meille kaikille. ”Homma jatkuu kohti mielenkiintoista ja sumuista tulevaisuutta”.